Meddelelse om præcisering af meddelelserne om indledning af en antidumpingprocedure og en antisubsidieprocedure vedrørende importen af visse vævede og/eller stingfæstnede stoffer af glasfiber med oprindelse i Folkerepublikken Kina og Egypten

(2019/C 314/06)

Den 21. februar 2019 offentliggjorde Kommissionen en meddelelse om indledning af en antidumpingundersøgelse vedrørende importen af visse vævede og/eller stingfæstnede stoffer af glasfiber med oprindelse i Folkerepublikken Kina og Egypten (1) (»meddelelsen af 21. februar 2019«).

Den 16. maj 2019 offentliggjorde Kommissionen en meddelelse om indledning af en antisubsidieundersøgelse vedrørende importen af visse vævede og/eller stingfæstnede stoffer af glasfiber med oprindelse i Folkerepublikken Kina og Egypten (2) (»meddelelsen af 16. maj 2019«).

I meddelelserne beskrives den undersøgte vare således:

»Den vare, der er genstand for undersøgelsen, er stoffer af vævede og/eller stingfæstnede endeløse glasfiberrovings eller garn undtagen varer, som er imprægnerede eller præimprægnerede (prepregs) og undtagen open mesh-stoffer med en cellestørrelse på over 1,8 mm i både længde og bredde og med en vægt på over 35 g/m2 (»den undersøgte vare«).«

I forbindelse med undersøgelserne er Kommissionen blevet opmærksom på, at nogle erhvervsdrivende kan have misfortolket ordlyden i beskrivelsen af den vare, der er genstand for undersøgelsen.

Kommission har derfor besluttet at præcisere meddelelsen af 21. februar 2019 og meddelelsen af 16. maj 2019, således at de overfor alle interesserede parter afspejler den nuværende undersøgelses faktiske anvendelsesområde, og således at de berørte erhvervsdrivende, som ikke har givet sig til kende, fordi de ikke har ment, at de var berørt af proceduren (navnlig brugere og ikke forretningsmæssigt forbundne importører), gives mulighed for at besvare spørgeskemaet ud fra en præcisering af definitionen af den undersøgte vare og en udfyldt varekontrolnummertabel (»PCN-tabel«) for varen.

Der vil også blive inkluderet yderligere oplysninger i en note i det dossier, der stilles til rådighed for interesserede parter.

1. Præcisering vedrørende den undersøgte vare

I afsnit 2 i meddelelsen af 21. februar 2019 og meddelelsen af 16. maj 2019 beskrives den undersøgte vare således:

»Den vare, der er genstand for undersøgelsen, er stoffer af vævede og/eller stingfæstnede endeløse glasfiberrovings eller garn undtagen varer, som er imprægnerede eller præimprægnerede (prepregs) og undtagen open mesh-stoffer med en cellestørrelse på over 1,8 mm i både længde og bredde og med en vægt på over 35 g/m2 (»den undersøgte vare«).«

Som anført ovenfor er Kommissionen i forbindelse med undersøgelserne blevet opmærksom på, at nogle erhvervsdrivende kan have fejlfortolket ovenstående varebeskrivelse, og at de som følge af en fejlagtig forståelse af definitionen af den undersøgte vare kan have valgt ikke at give sig til kende.

Kommissionen finder det derfor hensigtsmæssigt at præcisere, at den vare, der er genstand for undersøgelsen, er stoffer af vævede og/eller stingfæstnede endeløse glasfiberrovings og/eller garn med eller uden andre elementer, undtagen varer, som er imprægnerede eller præimprægnerede (prepregs) og undtagen open mesh-stoffer med en cellestørrelse på over 1,8 mm i både længde og bredde og med en vægt på over 35 g/m2 (»den undersøgte vare«).

Til orientering er de mere detaljerede Taric-koder for den undersøgte vare angivet nedenfor.

For at udelukke enhver tvivl bemærker Kommissionen, at denne præcisering ikke har nogen substantiel betydning for Kommissionens analyse af den påståede dumping/subsidiering og skade, som fuldt ud dækker undersøgelsens anvendelsesområde. Dette skyldes, at oplysningerne om dumping/subsidiering og skade blev indhentet fra de interesserede parter på et mere detaljeret niveau ud fra den undersøgte vares PCN.

For overskuelighedens skyld offentliggør Kommissionen hermed den PCN-tabel, der ledsagede de spørgeskemaer, som EU-erhvervsgrenen og de eksporterende producenter fik tilsendt.

Feltbeskrivelse Feltformat Værdier Forklaring Salgsformat N 1: rulle (roll) Anvend det tal, der svarer til den form, hvori varen blev solgt. Hvis der er tale om kit, sæt eller bundter, hvor flere forskellige stoffer sælges sammen, skal de resterende PCN-egenskaber ikke angives, og PCN'et skal således kun bestå af ét ciffer. 2: Tilskårne stykker 3: Sælges i bundter eller sæt med forskellige stoffer Stoffets form XX WR: Vævede rovings og/eller garn uden drej Anvend de to bogstaver, der svarer til varens form. »TY« må kun anvendes for stoffer, der ikke indeholder rovings eller garn uden drej. NU: Krympefrie (stingfæstnede) stoffer med rovings og/eller med garn uden drej — uniaksiale (uniaxial) og ensrettede (unidirectional) (3) NM: Krympefrie (stingfæstnede) stoffer med rovings og/eller med garn uden drej — multiaksiale (multiaxial) CG: Glasfiberkomplekser med rovings og/eller med garn uden drej — 100 % glasfiber (4) CM: Glasfiberkomplekser med rovings og/eller med garn uden drej — blandingsfiber (5) Glastype XX EG: E- eller ECR-glas (med lavt indhold af bor) Anvend de to bogstaver, der svarer til den anvendte glastype. HG: Glas med højt elasticitetsmodul Arealvægt — vægt i gram pr. m2 (g/m2) inklusive måtte, slør, mv. n 1: Under 300 g/m2 Anvend det tal, der svarer til intervallet for varens arealvægt. 2: 301 til 600 g/m2 3: 601 til 800 g/m2 4: 801 til 1 200 g/m2 5: 1 201 til 1 500 g/m2 6: 1 501 til 1 800 g/m2 7: 1 801 til 2 400 g/m2 8: Over 2 400 g/m2 Finhed af rovings/garn (tex) X Z: Under 300 tex Anvend det bogstav, der svarer til varens finhed af rovings. Angiv den finhed (tex) af roving/garn, der er gældende for den største andel (efter vægt) af stoffet. Hvis to rovings eller garn med uens finhed (tex) udgør samme vægt i den færdige vare, angives kun det roving/garn med den højeste finhed (tex). A: 300 tex B: 600 tex C: 900 tex D: 1 100 tex E: 1 200 tex F: 2 300 tex G: 2 400 tex H: 3 600 tex I: 4 800 tex J: Andre, som f.eks. kortfibermåtter, parallelrullet roving/garn, mv.

2. Taric-koder

For at undgå yderligere misforståelser præciserer Kommissionen også de Taric-koder, som blev angivet udelukkende til orientering i første afsnit af afsnit 3 i meddelelsen af 21. februar 2019 og i første afsnit af afsnit 3 i meddelelsen af 16. maj 2019.

De komplette koder for alle de undersøgte varer er: KN-kode ex 7019 39 00, ex 7019 40 00, ex 7019 59 00 og ex 7019 90 00 (Taric-kode 7019390080, 7019400080, 7019590080 og 7019900080).

KN-koderne og Taric-koderne angives som hidtil kun til orientering.

3. Fremgangsmåde

Interesserede parter, der mener, at de berøres af denne præcisering, eller som ikke har givet sig til kende, fordi de ikke har ment, at de var berørt af proceduren, bedes henvende sig til Kommissionen senest syv dage efter datoen for denne meddelelse og give sig til kende og, hvis de ønsker det, anmode om at få tilsendt et spørgeskema.

Henvendelse kan ske via en af nedenstående e-mailadresser:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu eller

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu eller

TRADE-AS656-GFF-INJURY@ec.europa.eu

Eventuelle kommentarer og dokumenter, der indsendes som reaktion på denne meddelelse, og eventuelle yderligere oplysninger i denne sammenhæng vil indgå som en note i det dossier, der stilles til rådighed for interesserede parter.

(1) EUT C 68 af 21.2.2019, s. 29.

(2) EUT C 167 af 16.5.2019, s. 13.

(3) Ved ensrettede forstås mindst 90 % i samme retning.

(4) Undtagen sygarn, som også kan være af polyester eller andre fibre.

(5) F.eks. kerne eller slør af polyester. Sygarn af polyester eller andre fibre gør ikke et kompleks til et blandingsfiberkompleks med henblik på denne klassificering.